Κόλπος του Μπάφιν

Κόλπος του Μπάφιν (, γροιλανδικά: Avannaata Imaa) ονομάζεται η θάλασσα που βρίσκεται δυτικά της Γροιλανδίας και ανατολικά της νήσου Μπάφιν.Baffin Bay, Εγκυκλοπαίδεια Μπριτάνικα  Νότια του κόλπου του Μπάφιν βρίσκεται ο πορθμός του Ντέιβις μέσω του οποίου συνδέεται με τη Θάλασσα του Λαμπραντόρ και τον Ατλαντικό ωκεανό. Ενώ το βόρειο τμήμα του κόλπου του Μπάφιν ονομάζεται πορθμός του Νερς ο οποίος συνδέει τον κόλπο με τον Αρκτικό ωκεανό. Ο κόλπος δεν είναι πλωτός το μεγαλύτερο μέρος του έτους, λόγω του καλύμματος πάγου και την υψηλή πυκνότητα από επιπλέοντες πάγους και παγόβουνα.

Γεωγραφική θέση

Ο Διεθνής Υδρογραφικός Οργανισμός καθορίζει τα όρια του κόλπου του Μπάφιν ως εξής:Limits of Oceans and Seas, 3rd edition 1953 International Hydrographic Organization 
Από τον Βορρά: Μία γραμμή από το ακρωτήριο Σέρινταν της νήσου Έλσμιρ (82°35′Β 60°45′Δ) έως το ακρωτήριο Μπράιαντ της Γροιλανδίας.
Από Ανατολικά: Η δυτική ακτή της Γροιλανδίας.
Από Νότια: Ο 70ος βόρειος παράλληλος μεταξύ της Γροιλανδίας και της νήσου Μπάφιν.
Από Δυτικά: Το ανατολικό όριο του Βορειοδυτικού περάσματος (η ανατολική ακτή του νησιού Έλσμιρ από το ακρωτήριο Σέρινταν έως το ακρωτήριο Νόρτον Σω (76°29′Β 78°30′Δ) και από εκεί στο Σημείο Φίλιπς (νήσος Κόμπουργκ) δια μέσω του νησιού έως τη χερσόνησο Μαρίνα (75°55′Β 79°10′Δ) και από εκεί στο ακρωτήριο Φιτς Ρόι (νησί Ντέβον) κατά μήκος της ανατολικής ακτής έως το ακρωτήριο Σέραρντ (Κέιπ Όσμπορν) (74°35′Β 80°30′Δ) και από εκεί έως το ακρωτήριο Λίβερπουλ, (νήσος Μπάιλοτ) (73°44′Β 77°50′Δ) κατά μήκος της ανατολικής ακτής έως το ακρωτήριο Γκρέιαμ Μουρ και από εκεί έως το ακρωτήριο Μακκούλοτς (72°29′Β 75°08′Δ) και κατά μήκος της ανατολικής ακτής της νήσου Μπάφιν έως το Ιστ Μπλαφ, το νοτιοανατολικότερο σημείο του και τέλος το ανατολικό όριο του κόλπου του Χάντσον.

 Παραπομπές 

Εξωτερικοί σύνδεσμοι


Μπαφιν
Μπαφιν
Μπαφιν